strabo.geographica 5.4.13
καμπανοῖς δὲ συνέβη διὰ τὴν τῆς χώρας εὐδαιμονίαν ἐπʼ ἴσον ἀγαθῶν ἀπολαῦσαι καὶ κακῶν . ἐπὶ τοσοῦτον γὰρ ἐξετρύφησαν ὥστʼ ἐπὶ δεῖπνον ἐκάλουν πρὸς ζεύγη μονομάχων , ὁρίζοντες ἀριθμὸν κατὰ τὴν τῶν δείπνων ἀξίαν . Ἀννίβα δʼ ἐξ ἐνδόσεως λαβόντος αὐτούς , δεξάμενοι χειμαδίοις τὴν στρατιὰν οὕτως ἐξεθήλυναν ταῖς ἡδοναῖς ὥσθʼ ὁ Ἀννίβας ἔφη νικῶν κινδυνεύειν ἐπὶ τοῖς ἐχθροῖς γενέσθαι , γυναῖκας ἀντὶ τῶν ἀνδρῶν τοὺς στρατιώτας ἀπολαβών . Ῥωμαῖοι δὲ κρατήσαντες πολλοῖς κακοῖς ἐσωφρόνισαν αὐτούς , ὕστατα δὲ καὶ κατεκληρούχησαν τὴν γῆν . νυνὶ μέντοι μετʼ εὐπραγίας διάγουσι τοῖς ἐποίκοις ὁμονοήσαντες , καὶ τὸ ἀξίωμα φυλάττουσι τὸ ἀρχαῖον καὶ τῷ μεγέθει τῆς πόλεως καὶ κατʼ εὐανδρίαν . μετὰ δὲ τὴν Καμπανίαν καὶ τὴν Σαυνῖτιν ἐπὶ μὲν τῇ Τυρρηνικῇ θαλάττῃ τὸ τῶν Πικέντων ἔθνος οἰκεῖ , μικρὸν ἀπόσπασμα τῶν ἐν τῷ Ἀδρίᾳ Πικεντίνων , ὑπὸ Ῥωμαίων μετῳκισμένον εἰς τὸν Ποσειδωνιάτην κόλπον , ὃς νῦν Παιστανὸς καλεῖται , καὶ ἡ πόλις ἡ Ποσειδωνία Παιστός , ἐν μέσῳ τῷ κόλπῳ κειμένη . μεταξὺ δὲ τῶν Σειρηνουσσῶν καὶ τῆς Ποσειδωνίας Μαρκῖνα , Τυρρηνῶν κτίσμα οἰκούμενον ὑπὸ Σαυνιτῶν . ἐντεῦθεν εἰς Πομπηίαν διὰ Νουκερίας οὐ πλειόνων ἑκατὸν καὶ εἴκοσι σταδίων ἐστὶν ὁ ἰσθμός . διήκουσι δʼ οἱ Πίκεντες μέχρι τοῦ Σιλάριδος ποταμοῦ τοῦ ὁρίζοντος ἀπὸ ταύτης τῆς χώρας τὴν ἀρχαίαν Ἰταλίαν , ἐφʼ οὗ τοῦτʼ ἴδιον ἱστοροῦσιν περὶ τοῦ ὕδατος ὄντος ποτίμου , τὸ καθιέμενον εἰς αὐτὸ φυτὸν ἀπολιθοῦσθαι φυλάττον τὴν χρόαν καὶ τὴν μορφήν . τῶν δὲ Πικέντων ὑπῆρχε μητρόπολις Πικεντία , νυνὶ δὲ κωμηδὸν ζῶσιν ἀπωσθέντες ὑπὸ Ῥωμαίων διὰ τὴν πρὸς Ἀννίβαν κοινωνίαν · ἀντὶ δὲ στρατείας ἡμεροδρομεῖν καὶ γραμματοφορεῖν ἀπεδείχθησαν ἐν τῷ τότε δημοσίᾳ , καθάπερ καὶ Λευκανοὶ καὶ Βρέττιοι κατὰ τὰς αὐτὰς αἰτίας · ἐπετείχισαν δʼ αὐτοῖς Σάλερνον Ῥωμαῖοι φρουρᾶς χάριν μικρὸν ὑπὲρ τῆς θαλάττης · εἰσὶ δʼ ἀπὸ Σειρηνουσσῶν ἐπὶ Σίλαριν στάδιοι διακόσιοι ἑξήκοντα .
Lemmas: καμπανός δέ συμβαίνω διά ὁ ὁ χώρα εὐδαιμονία ἐπί ἴσος ἀγαθός ἀπολαύω καί κακός . ἐπί τοσοῦτος γάρ ἐκθρύπτω ὥστε ἐπί δεῖπνον καλέω πρός ζεῦγος μονόμαχος , ὁρίζω ἀριθμός κατά ὁ ὁ δεῖπνον ἀξία . Ἀννίβας δέ ἐκ ἔνδοσις λαμβάνω αὐτός , δέχομαι χειμάδιος ὁ στρατιά οὕτως ἐκθηλύνω ὁ ἡδονή ὥστε ὁ Ἀννίβας φημί νικάω κινδυνεύω ἐπί ὁ ἐχθρός γίγνομαι , γυνή ἀντί ὁ ἀνήρ ὁ στρατιώτης ἀπολαμβάνω . Ῥωμαῖος δέ κρατέω πολύς κακός σωφρονίζω αὐτός , ὕστερος δέ καί κατακληρουχέω ὁ γῆ . νυνί μέντοι μετά εὐπραγία διάγω ὁ ἔποικος ὁμονοέω , καί ὁ ἀξίωμα φυλάσσω ὁ ἀρχαῖος καί ὁ μέγεθος ὁ πόλις καί κατά εὐανδρία . μετά δέ ὁ Καμπανία καί ὁ Σαυνῖτις ἐπί μέν ὁ Τυρρηνικός θάλασσα ὁ ὁ Πικεύς ἔθνος οἰκέω , μικρός ἀπόσπασμα ὁ ἐν ὁ Ἀδρίας Πικεντῖνοι , ὑπό Ῥωμαῖος μετοικίζω εἰς ὁ Ποσειδωνιάτης κόλπος , ὅς νῦν Παιστανός καλέω , καί ὁ πόλις ὁ Ποσειδώνιος Παιστός , ἐν μέσος ὁ κόλπος κεῖμαι . μεταξύ δέ ὁ Σέιρηνουσσαι καί ὁ Ποσειδώνια Μαρκῖνα , Τυρρηνός κτίσμα οἰκέω ὑπό Σαυνῖται . ἐντεῦθεν εἰς Πομπηΐα διά Νουκερία οὐ πολύς ἑκατόν καί εἴκοσι στάδιον εἰμί ὁ ἰσθμός . διήκω δέ ὁ Πίκεντες μέχρι ὁ Σίλαρις ποταμός ὁ ὁρίζω ἀπό οὗτος ὁ χώρα ὁ ἀρχαῖος Ἰταλία , ἐπί ὅς οὗτος ἴδιος ἱστορέω περί ὁ ὕδωρ εἰμί πότιμος , ὁ καθίημι εἰς αὐτός φυτόν ἀπολιθόω φυλάσσω ὁ χροιά καί ὁ μορφή . ὁ δέ Πικεύς ὑπάρχω μητρόπολις Πικεντία , νυνί δέ κωμηδόν ζάω ἀπωθέω ὑπό Ῥωμαῖος διά ὁ πρός Ἀννίβας κοινωνία · ἀντί δέ στρατεία ἡμεροδρομέω καί γραμματοφορέω ἀποδείκνυμι ἐν ὁ τότε δημοσίᾳ , καθά καί Λευκανός καί Βρέττιος κατά ὁ αὐτός αἰτία · ἐπιτειχίζω δέ αὐτός Σάλερνον Ῥωμαῖος φρουρά χάριν μικρός ὑπέρ ὁ θάλασσα · εἰμί δέ ἀπό Σέιρηνουσσαι ἐπί Σίλαρις στάδιον διακόσιοι ἑξήκοντα .